EkBass/fiwiki-20250220-pages-articles huggingface dataset:
Dean Rusk

David Dean Rusk (9. helmikuuta 1909 Cherokee County Georgia, Yhdysvallat – 20. joulukuuta 1994) oli Yhdysvaltain ulkoministerinä vuosina 1961–1969 presidenttien John F. Kennedy ja Lyndon B. Johnson alaisuudessa. Rusk toimi uransa alussa muun muassa yliopistonopettajana, kunnes tuli 1946 ulkoministeriöön. Hänet nimitettiin vuonna 1950 apulaisulkoministeriksi, ja hän vaikutti merkittävästi Yhdysvaltojen toimintaan Korean sodassa. Vuonna 1952 hän siirtyi ulkoministeriöstä Rockefeller-säätiön palvelukseen toimien sen johtajana vuosina 1952–1960. Presidentti John F. Kennedy nimitti Ruskin vuonna 1961 ulkoministerikseen. Hän oli vuonna 1962 mukana neuvottelemassa rauhanomaista ratkaisua Kuuban ohjuskriisiin.Biographical Profiles: (David) Dean Rusk, JFK Presidential Library and Museum. Viitattu 25.10.2014. Rusk kannatti sotilaallisia toimia kommunismin leviämisen ehkäisemiseksi, ja hänestä tuli yhdessä puolustusministeri Robert McNamaran kanssa yksi Vietnamin sodan merkittävimmistä tukijoista. Hänen päättäväinen kommunismin vastainen linjansa ilmeni myös siten, että hän vastusti Kiinan kommunistihallinnon tunnustamista Kiinan kansan lailliseksi edustajaksi. Rusk kuului demokraattiseen puolueeseen, joten hän joutui jättämään ulkoministerin tehtävät republikaani Richard Nixonin tullessa presidentiksi vuonna 1969. Ulkoministeriuransa jälkeen Rusk toimi vuosina 1970–1984 kansainvälisen oikeuden professorina Georgian yliopistossa. Vuonna 1977 yliopistoon perustettiin hänen mukaansa nimetty Dean Rusk Center for International Law and Policy.Dean Rusk, 1909 -1994, University of Georgia. Viitattu 25.10.2014. ==Teoksia== *As I Saw It, omaelämäkerta 1990. ==Lähteet== == Aiheesta muualla == Luokka:Yhdysvaltain ulkoministerit Luokka:Rhodes-stipendin saajat Luokka:Presidential Medal of Freedom Luokka:Vuonna 1909 syntyneet Luokka:Vuonna 1994 kuolleet Luokka:Yhdysvaltalaiset demokraattipoliitikot Luokka:Lyndon B. Johnsonin hallituksen jäsenet Luokka:Yhdysvaltalaiset professorit
Nightwatch

Nightwatch on Silje Nergaardin kahdeksas albumi. Tällä levyllä kaikki kappaleet yhtä lukuun ottamatta ovat Nergaardin säveltämiä. "This Is Not America" on Nergaardin tulkinta David Bowien kappaleesta. == Kappaleet == #How Am I Supposed To See The Stars - 05:35 #Once I Held A Moon - 03:19 #Dance Me Love - 04:58 #You Send Me Flowers - 04:20 #I Don't Want To See You Cry - 04:40 #In A Sentence - 04:31 #Take A Long, Long Walk - 03:49 #This Is Not America - 04:39 #Be Gone - 03:56 #Borrowing Moons - 03:54 #Unbreakable Heart - 03:33 #On And On - 05:24 ==Kokoonpano== *Silje Nergaard - laulu *Tord Gustavsen - piano, Fender Rhodes -sähköpiano *Harald Johnsen - akustinen basso *Jarle Vesoestad - rummut Luokka:Jazzalbumit Luokka:Vuoden 2003 albumit Luokka:Norjalaiset albumit
OTR-21 Totška

OTR-21 Totška tai 9K79 on venäläinen lyhyen kantaman ballistinen ohjus (SRBM). Tämän sotanäyttämön ohjuksen nimi on venäjäksi Tочка eli suomeksi "Piste". Se on tunnettu myös Naton koodinimellä SS-21 Scarab. Ohjus korvasi tykistöraketit eli FROG-raketit. Muiden maiden ohjuksista Yhdysvaltain Lance (ohjus) ja Ranskan Pluton ovat samankaltaisia kuin OTR-21.Lance Missile OTR-21:n kantama on 70 kilometriä, parannetussa mallissa 120 kilometriä. Ohjuksessa on joko tavanomainen tai ydinkärki. Ydintaistelukärki on 10 tai 100 kilotonnia. Osumatarkkuus 70 kilometrin kantamalla on 160 metriä. == Totška tekniset tiedot == Systeemi OTR-21 Totška OTR-21 Totška OTR-21 Totška OTR-21 Totška Nato-tunnus SS-21 Scarab-A SS-21 Scarab-B SS-21 Scarab-C SS-21 Scarab-B GRAU- koodi 9M79 9M79M 9M79MKU 9M79MP Sijoitettu 1976 1980-luku 1990-luku 1983 Raketti 1-vaihe 1-vaihe 1-vaihe 1-vaihe Pituus 6,40 m 6,40 m 6,40 m 6,40 m Halkaisija 650 mm 650 mm 650 mm 650 mm Siipiväli 1 448 mm 1 448 mm 1 448 mm 1 448 mm Paino 2 000 kg 2 010 kg 1 800 kg tuntematon Taistelukärki Ydinkärki 10-50 kt, tavanomainen räjähde, pieniä pommeja Ydinkärki 10-50 kt, tavanomainen räjähde, FAE, pieniä pommeja SPBE-E Ydinkärki 10-50 kt, tavanomainen räjähde, pieniä pommeja Kantomatka 70 km 120 km 120-185 km 120 km Suunnistus Inertiasuunnistus Inertiasuunnistus Inertiasuunnistus Inertiasuunnistus ja passiivinen tutkaohjaus Tarkkuus (CEP) 160 m 95 m 50-100 m 45 m == Lähteet == == Aiheesta muualla == * * * * * * * Luokka: Lyhyen matkan ballistiset ohjukset
Ingen (yhtye)

Ingen on suomalainen rockyhtye, joka pyrkii ammentamaan vaikutteita lukuisista eri tyylilajeista ja sekoittamaan perinteisiin elementteihin kokeellisia aineksia. Yhtyeen sanoitukset ovat pääasiassa absurdeja ja/tai kantaa ottavia. Ingen on ruotsin kielen sana, joka tarkoittaa "ei mitään". == Kokoonpano == Yhtyeen alkutaipaleilla soitin ja soittaja -yhdistelmät vaihtelivat, mutta nykyisin kokoonpano on vakiintunut. * Jussi Hellstén − kitara * Antto Perttola − laulu, rytmisoittimet, berimbau * Heikki Sinkkonen − rummut * Samuli Suikkanen − basso * Matti Vähätalo − basso, koskettimet, kitara * Lauri Wirtanen − laulu, puhaltimet == Julkaisut == Yhtyeen koko tuotanto koostuu käytännössä internet-julkaisuista, vaikka ensimmäisestä albumista ja toisesta EP:sta onkin olemassa joitakin fyysisiä kappaleita. === Albumit === * Das Premier (2003) * LIVE @ Pre-Artjärvirock (2004) === EP:t === * Perjantai (2003) * Hiizi (2003) === Singlet === * Mies (2005) * Fatso (Läski päästäinen) (2005) * Salla (2005) === Soundtrackit === * Musta kevät (2005) == Lähteet == *Yhtyeen viralliset kotisivut == Aiheesta muualla == * Luokka:Suomalaiset rockyhtyeet
TR-1 Temp

TR-1 Temp eli SS-22 Scaleboard on Venäjän lyhyen kantaman ballistinen ohjus. Ohjuksen teollisuusnimi on 9M76. Ohjus on käytännössä kehitetty SS-12. Ohjus on nestemäistä polttoainetta käyttävä yksivaiheinen raketti, jonka kantama on 800-900 km. Ohjuksen edeltäjänä voidaan pitää Scud-ohjusta, joka oli hitaampi laukaista. Ohjuksen toinen variaatio kantaa 900 km ja on tarkkuudeltaan 370 metriä. Taistelukärkenä on 500 kilotonnin ydinkärki. == Aiheesta muualla == * GlobalSecurity.org: TR-1, SS-12 SCALEBOARD, SS-12M SCALEBOARD B, SS-22 * FAS: TR-1, SS-12 SCALEBOARD, SS-12M SCALEBOARD B, SS-22 * Ruské rakety země-země Luokka:Lyhyen matkan ballistiset ohjukset fr:SS-12
Kantatie 63

Kantatie 63 on Suomen Pohjanmaalla Kauhavalta Kaustisen kautta Ylivieskaan kulkeva kantatie. Tien pituus on 169 kilometriä. Tie on pääosin uudehko ja hyvälaatuinen, ja sitä käyttää myös raskas liikenne. Yhdessä Liminkaan jatkuvan kantatien 86 kanssa se muodostaakin vaihtoehdon länsirannikolla kulkevalle valtatie 8:lle. ==Reitti== *Kauhava (vt 19, st 733, st 741) *Evijärvi (kt 68 st 751) *Kruunupyy *Kaustinen (vt 13) *Kokkola (st 757) *Toholampi (st 775) *Sievi (vt 28) *Ylivieska *Sievi (uudelleen) *Ylivieska (uudelleen) (vt 27, kt 86) ==Historiaa== Vuoden 1938 tienumerointijärjestelmässä kantatie 63 oli Karjalankannaksella Viipurista Kyyrölän ja Kivennavan kautta Terijoen Kuokkalaan kulkenut tie. Jatkosodan jälkeen tie jäi kokonaan luovutetulle alueelle ja tienumero 63 poistui käytöstä. Kauhavan ja Ylivieskan välinen tie rakennettiin pääosin uudelleen 1980- ja 1990-lukujen taitteessa. Parannustöiden jälkeen uusi tie numeroitiin aluksi maantieksi 740. Vuoden 1996 tienumerouudistuksessa siitä tehtiin kantatie ja se sai pitkään käyttämättömänä olleen tienumeron 63. ==Lähteet== * ==Aiheesta muualla== *Matti Grönroosin sivu kantatiestä 63 63 Luokka:Kauhavan liikenne Luokka:Evijärven liikenne Luokka:Kruunupyyn liikenne Luokka:Kaustisen liikenne Luokka:Kokkolan liikenne Luokka:Toholammin liikenne Luokka:Sievin liikenne Luokka:Ylivieskan liikenne
OTR-23 Oka

OTR-23 Oka (, myös R-400 Oka, 9M714) on neuvostoliittolainen lyhyen kantaman ohjus. Se kehitettiin Scud-C:n seuraajaksi. Okasta kehitettiin myöhempi Iskander-tyypin taktinen ohjus eli SS-26 Stone. == OTR-23 Oka:n tekniset tiedot == OTR-23 Oka/SS-23 Spider Järjestelmä OTR-23 Oka Tunnus 9M714V Nato- tunnus SS-23 Spider Käyttöönottovuosi 1980 Rakenne 1-vaiheinen nesteraketti Taistelukärki Ydinkärki 10–50 kT Tarkkuus (CEP) 30–150 m == Ohjuksen muunnelmia == *Vakiomalli 9M714V, jossa ydinkärki AA-60 (9N63), kantomatka 480 km. * 9M714F ohjus jossa tavanomainen FRAG-HE-kärki 450 kg, kantomatka 450 km. * 9M714K pieniä räjähteitä nipussa 715kg, kantomatka 300 km. == Aiheesta muualla == *http://www.kapyar.ru/index.php?pg=247 *http://www.military.cz/russia/ssm/ss23/ss23.htm *http://www.enemyforces.com/missiles/otr_23.htm * *Globalsecurity.org *www.dtig.org Übersicht ballistischer Lenkwaffen aus russischer Produktion *Missilethreat.com *Aeronautics.ru *http://svsm.org/gallery/SS-23 *http://www.vojenskatechnika.sk/ss23/ss23_album.htm Luokka:Neuvostoliittolaiset ohjukset Luokka:Lyhyen matkan ballistiset ohjukset
Helsingin aikuislukio

Helsingin aikuislukio on Helsingissä toimiva lukio- ja peruskoulukoulutusta tarjoava oppilaitos. Koulu perustettiin syksyllä 2009 yhdistämällä silloinen Helsingin aikuislukio, Itäkeskuksen aikuislukio ja Mäkelänrinteen aikuislukio. Koulu toimii kolmessa toimipisteessä Helsingissä: Itä-Helsingin, Keskustan ja Mäkelänrinteen toimipisteissä. Keskustan ja Mäkelänrinteen toimipisteissä voi opiskella pääasiassa lukiokursseja, Itä-Helsingin toimipisteessä puolestaan sekä lukion että perusasteen kursseja. Opiskelija voi suorittaa koko peruskoulun tai lukion tai opiskella yksittäisiä aineita / kursseja. Ylioppilaskokeisiin voi osallistua myös ammattitutkinnon perusteella. Itä- Helsingin toimipisteessä toimii myös maahanmuuttajataustaisten nuorten perusopetukseen valmistavan opetuksen ryhmä. Mäkelänrinteen toimipisteessä järjestetään puolestaan aikuisten lukiokoulutukseen valmistavaa koulutusta. Koulu antaa lisäksi lukio-opetuksen Helsingin sosiaali- ja terveysalan oppilaitoksessa sekä Helsingin tekniikan alan oppilaitoksen kaksoistutkintoa suorittaville. Helsingin aikuislukio vastaa myös Helsingin vankilan opetuksesta. Helsingin aikuislukiossa noudatetaan kuusijaksojärjestelmää, jossa lukuvuosi jakautuu noin kuuden viikon pituisiin jaksoihin. Kuten kaikissa lukioissa, mahdolliset aiemmat opinnot pyritään hyväksilukemaan, jolloin osa kursseista hyväksytään opintosuorituksina. Opiskelu on ilmaista lukion tai perusasteen päättötodistusta tai kaksoistutkintoa varten opiskeleville. Aineopiskelijoilta peritään pieni kurssimaksu. Oppilaitokseen ei ole erityistä hakua, vaan halukkaat oppilaat hyväksytään ilmoittautumisen perusteella. ==Aiheesta muualla== *Koulun viralliset sivut Luokka:Helsingin lukiot Luokka:Suomen aikuislukiot
Tori Spelling

Victoria Davey "Tori" Spelling (s. 16. toukokuuta 1973 Los Angeles, Kalifornia) on yhdysvaltalainen näyttelijä. Hänet tunnetaan erityisesti Donna Martinin roolista 1990-luvun televisiosarjassa Beverly Hills 90210. Tori Spelling on elokuvatuottaja Aaron Spellingin tytär ja siten isänsä puolelta puolanjuutalaista ja venäjänjuutalaista sukujuurta. Tori Spelling oli naimisissa näyttelijä Dean McDermottin kanssa vuosina 2006–2021 ja heillä on viisi lasta. ==Lähteet== Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt Luokka:Amerikanjuutalaiset
Pohjois-Makedonian jalkapallomaajoukkue

Pohjois-Makedonian jalkapallomaajoukkue edustaa Pohjois-Makedoniaa jalkapallon kansainvälisissä maajoukkuekilpailuissa. == Historia == Makedonian jalkapalloliitto on perustettu jo vuonna 1949, mutta Fifan ja Uefan jäseneksi se tuli vasta vuonna 1994 tuolloisen Makedonian tasavallan oltua tätä ennen osa Jugoslaviaa. Ensimmäisen ottelunsa Makedonian tasavalta pelasi vuonna 1993; ensimmäisen kerran se osallistui arvokisakarsintoihin vuoden 1996 Englannin EM-kisoihin. Ensimmäisen kerran se selviytyi EM-kisoihin 2020 voittamalla karsintojen pudotuspelien loppuottelussa Georgian 1-0. == Pelaajia == === Entisiä pelaajia === * Darko Pančev * Toni Savevski * Ljupco Markovski * Toni Micevski * Saša Ćirić * G’org’i Hristov == Entisiä valmentajia == * 2011-2012 John Toshack * 2009-2011 Mirsad Jonuz * 2006-2009 Srečko Katanec * 2005-2006 Boban Babunski * 2005 Slobodan Santrač * 2003-2005 Dragan Kanatlarovski * 2002-2003 Nikola Ilievski * 2001-2002 Gore Jovanovski * 1999-2001 Dragan Kanatlarovski * 1996-1999 Gjoko Hadžievski * 1993-1996 Andon Dončevski == Lähteet == == Aiheesta muualla == * MacedonianFootball.com Luokka:Jalkapallomaajoukkueet Maajoukkue
Tony Hibbert

Tony Hibbert (s. 20. helmikuuta 1981 Liverpool, Englanti) on englantilainen jalkapalloilija, joka edusti koko vuonna 2016 päättyneen uransa ajan Englannin Valioliigassa pelaavaa Evertonia. Hän oli pelipaikaltaan puolustaja. Hibbert teki liigadebyyttinsä Evertonissa vuonna 2001 2–0-voittoon päättyneessä ottelussa West Hamia vastaan. Hän kuului vuonna 1998 Evertonin FA Youth Cupin voittaneeseen joukkueeseen, jossa pelasivat myös muun muassa Francis Jeffers, Michael Ball sekä Leon Osman. Koko uransa ajan Evertonissa pelannutta Hibbertia pidettiin joukkueen parhaimpana taklaajana ja erityistä on, että yli 200 valioliigaottelua joukkueessa pelannut Hibbert ei tehnyt yhtään maalia ammattilaisuransa aikana. == Lähteet == == Aiheesta muualla == * profiili 4thegame.comissa Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Tyrannotitan

Tyrannotitan oli suuri Carcharodontosauridae-heimoon kuulunut hirmulisko, joka löydettiin Argentiinasta 2005. Tyrannotitanista on julkaistu vain vähän tietoa; fossiileista on julkaistu nelisivuinen kuvaus. Tyrannotitan oli peto. Se eli noin 120–110 miljoonaa vuotta sitten liitukaudella. Tyrannotitan oli 12,2 metriä pitkäHoltz, Thomas R. Jr. 2012. Dinosaurs: the most complete, up- to-date encyclopedia for dinosaur lovers of all ages. Winter 2011 Appendix. painoi 6 000–7 000 kg. == Lähteet == Luokka:Carcharodontosauridae
Eeva-Liisa Manner -palkinto

Eeva-Liisa Manner -palkinto on Suomen Kirjailijaliiton vuodesta 1997 alkaen jakama tunnustus ansioituneelle runoilijalle. Palkinto on nimetty kirjailija Eeva-Liisa Mannerin mukaan. Se jaetaan noin viiden vuoden välein. Vuonna 2021 palkinnon suuruus oli 10 000 euroa. ==Palkitut== * 1997: Eila Kivikk’aho * 2000: Kari Aronpuro * 2005: Väinö Kirstinä * 2011: Pekka Kejonen * 2016: Kai Nieminen * 2021: Susinukke Kosola Vuonna 2007 palkinto myönnettiin nimellä Nuori Manner Vilja-Tuulia Huotariselle. ==Lähteet== Luokka:Suomalaiset kirjallisuuspalkinnot
Tšekkoslovakian jääkiekkomaajoukkue

Tšekkoslovakian jääkiekkomaajoukkue edusti Tšekkoslovakiaa jääkiekossa ja on yksi kaikkien aikojen menestyksekkäimmistä jää­kiekko­maa­joukkueista. Tšekkoslovakian hajottua vuonna 1993 Tšekki ja Slovakia perustivat omat erilliset maajoukkueensa. Tšekin jääkiekkomaajoukkue peri Tšekkoslovakian joukkueen paikan A-sarjassa. Slovakia puolestaan joutui aloittamaan alimmalta sarjatasolta eli C-sarjasta, mutta nousi pian A-sarjaan pysyvästi. == Historiaa == Joukkueen edeltäjänä voidaan pitää Böömin jääkiekkomaajoukkuetta. Tšekkoslovakian jääkiekkomaajoukkue pelasi ensimmäisen virallisen maaottelunsa Antwerpenissä Kanadaa vastaan 24. huhtikuuta 1920. Ottelu päättyi Kanadan voittoon 15–0. Vuonna 1950 Tšekkoslovakian sosialistisen tasavallan kommunistit lähettivät valtaosan joukkueen pelaajista vankiloihin ja pakkotyöhön. Osa pelaajista sai jopa 15 vuoden vankeustuomioita ja osa kuoli vaikeisiin olosuhteisiin. Kyseessä oli yksi ensimmäisistä maan näytösoikeudenkäynneistä, ja pelaajia syytettiin muun muassa maanpetoksesta. Maajoukkueen viimeinen ottelu pelattiin 19. joulukuuta 1992, jolloin Sveitsi kaatui lukemin 7–2. ==Saavutukset arvokisoissa== ===Olympialaiset=== * 1920 – pronssia * 1924 – 6. * 1928 – 7. * 1936 – 4. * 1948 – hopeaa * 1952 – 4. * 1956 – 5. * 1960 – 4. * 1964 – pronssia * 1968 – hopeaa * 1972 – pronssia * 1976 – hopeaa * 1980 – 5. * 1984 – hopeaa * 1988 – 6. * 1992 – pronssia ===Maailmanmestaruuskisat=== * 1930 – 6. * 1931 – 5. * 1933 – pronssia * 1934 – 5. * 1935 – 4. * 1937 – 6. * 1938 – pronssia * 1939 – 4. * 1947 – kultaa * 1949 – kultaa * 1953 – 4. * 1954 – 4. * 1955 – pronssia * 1957 – pronssia * 1958 – 4. * 1959 – pronssia * 1961 – hopeaa * 1962 – ei osallistunut * 1963 – pronssia * 1965 – hopeaa * 1966 – hopeaa * 1967 – 4. * 1969 – pronssia * 1970 – pronssia * 1971 – hopeaa * 1972 – kultaa * 1973 – pronssia * 1974 – hopeaa * 1975 – hopeaa * 1976 – kultaa * 1977 – kultaa * 1978 – hopeaa * 1979 – hopeaa * 1981 – pronssia * 1982 – hopeaa * 1983 – hopeaa * 1985 – kultaa * 1986 – 5. * 1987 – pronssia * 1989 – pronssia * 1990 – pronssia * 1991 – 6. * 1992 – pronssia * Vuodet lihavoituna jolloin Tšekkoslovakia on ollut kisaisäntä. === Kanada-Cup === * 1976 – 2. sija * 1981 – 3. sija * 1984 – 5. sija * 1987 – 4. sija * 1991 – 6. sija == Tunnetuimpia pelaajia == * Zdeno Cíger * Vladimír Dzurilla * Jozef Golonka * Dominik Hašek * Ivan Hlinka * Jiří Holeček * Jiří Bubla * Jiří Holík * František Pospíšil * Jaromír Jágr * Vladimir Martinec * Václav Nedomanský * Vladimír Růžička * Peter Šťastný * Jan Suchý * Milan Novy * Jaroslav Holík * František Tikal == Katso myös == * Tšekin jääkiekkomaajoukkue * Slovakian jääkiekkomaajoukkue * Tšekkoslovakian alle 20-vuotiaiden jääkiekkomaajoukkue == Lähteet == * Nationalteamsoficehockey - Czechoslovakia === Viitteet === Tsekkoslovakia Maajoukkue
Kalle Kaartinen

Kaarlo ”Kalle” Uolevi Kaartinen (s. 5. syyskuuta 1930 Helsinki) on suomalainen jazzmuusikko ja säveltäjä. Kaartisen soittimet ovat klarinetti ja tenorisaksofoni. Säveltäjänä hänet tunnetaan erityisesti jingle-mainosmusiikin tekijänä, muun muassa ”Ajatar on Forumissa” ja ”Suomen suosituin riisi on Risella” klassikkomainosten musiikki on Kaartisen. Hän myös spiikkasi matalalla äänellään monia mainoksia, kuten ”Raid tappaa talossa ja puutarhassa”. Oman kertomansa mukaan ”Jingle-Charles” Kaartinen on tehnyt musiikin noin 500–600 mainokseen 1960–1990-luvuilla. Kaartinen sai Imatra Big Band Festivalin Suomen jazzlegenda-palkinnon vuonna 2003. == Yhtyeet == * Åke Sjöblomin yhtye * Kalevi Hartin yhtye * Erik Lindströmin yhtye * Jorma Weneskosken yhtye * Jaakko Salon yhtye * Lasse Liemolan yhtye * Erkki Ertaman yhtye * Olavi Virran yhtye * Raimo Virtasen yhtye == Aiheesta muualla == * Kalle Kaartinen Populaarimusiikin museon tietokannassa * Jingle-Charles, mainosmusiikin kantaisä, teoksessa == Lähteet == Luokka:Suomalaiset klarinetistit Luokka:Suomalaiset jazzsaksofonistit Luokka:Suomalaiset säveltäjät Luokka:Vuonna 1930 syntyneet Luokka:Elävät henkilöt Luokka:Suomalaiset mainonnan suunnittelijat
Iso Myy

Iso Myy on Joensuussa sijaitseva kauppakeskus. Aivan keskustassa, torin naapurikorttelissa sijaitsevan kauppakeskuksen suunnittelivat arkkitehdit Georgios Fasoulas, Pertti Hakamäki ja Frank Schauman ja sen rakentamisesta vastasi Kiinteistökehitys Laakkonen Oy. Kauppakeskus avattiin virallisesti marraskuussa vuonna 2007. Rakennuksen kerrosala on 35 000 neliömetriä ja siinä on liiketilaa noin 20 000 neliömetriä. Sen kokonaiskustannusarvio oli 80 miljoonaa euroa. Iso Myyssä on yli 70 liikettä ja suuri pysäköintihalli. Iso Myyn ja Kauppakeskus Metropolin välillä on Niskakadun ylittävä yhdyssilta. == Lähteet == * Karjalainen 13.10.2006, 20.10.2006 * Rakennuslehti 16.3.2006 == Viitteet == == Aiheesta muualla == * Kauppakeskus Iso Myy * Iso Myy Luokka:Joensuun kauppa- ja ostoskeskukset
The Duplo!

The Duplo! on vuonna 1996 perustettu helsinkiläinen rockyhtye. Alun perin garage rock -juurista ponnistaneen orkesterin myöhempi tuotanto on ollut paikoitellen kokeilevaa ja erilaisia elektronisia soittimia sekä konemusiikin keinoja hyödyntävää, unohtamatta kuitenkaan alkuperäisiä rockvaikutteita. The Duplon perustajajäsenistä Aleksi Pahkala ja Lasse Joutsenkunnas soittavat orkesterissa yhä. Alkuperäisessä kokoonpanossa rumpuja soitti mediapersoona Wallu Valpio. Yhtye on julkaissut kaksi albumia, We Love Duplo! (Stupido Records, 1999) ja Rainbow (Stupido Records, 2002). Vuonna 2016 yhtye palasi alkuperäiseen kokoonpanoonsa ja julkaisi uuden singlen.http://uusi.voima.fi/artikkeli/2016/garage-pappojen-kirkas- tulevaisuus/ == Jäsenet == === Nykyiset jäsenet === *Aleksi Pahkala – laulu, kitara *Lasse Kiehelä – basso *Tommi Forsström – rummut === Entiset jäsenet === *Wallu Valpio – rummut *Janne Nissilä – rummut *Janne Kuusela – koskettimet *Janne Lehtinen – koskettimet *Johannes Apponen – kitara *Teemu Fiilin – elektroniset laitteet == Julkaisut == === Albumit === * We Love Duplo! (1999) * Rainbow (2002) === Singlet ja EP:t === * Time to Fight, Time to Kill 7" (1997) * I'm The King 7" (1998) * The Cold Ring Of Rock'n'Roll 7" (1998) * Summer Of '99 CDS (1999) * Unite People Unite! CDS (2002) === Kokoelmat === * V/A: Moon Bowl 7" (1998) == Lähteet == * ===Viitteet=== == Aiheesta muualla == * Luokka:Suomalaiset rockyhtyeet
Mark Steven Johnson

Mark Steven Johnson (s. 30. lokakuuta 1964 Hastings, Minnesota, Yhdysvallat) on Hollywoodissa työskentelevä elokuvakäsikirjoittaja, -ohjaaja ja -tuottaja. Johnson tunnetaan parhaiten käsikirjoittamastaan ja ohjaamastaan Daredevil- toimintaelokuvastaan, joka oli avausviikonloppunsa katsotuin vuonna 2003 yli 40 miljoonan dollarin tuloksellaan. Ben Affleckin tähdittämä elokuva maksoi peräti 78 miljoonaa dollaria, ja lipputuloja kertyi 179 miljoonaa dollaria. Elokuva perustui Marvel Comicsin sarjakuviin. Ohjaajaa valittaessa ehdolla olivat olleet myös Chris Columbus ja Carlo Carlei ennen kuin Johnson valittiin. Taloudellisesta menestyksestään johtuen elokuva sai Rob Bowmanin ohjaaman spin-off-tyylisen jatko-osan Elektra (2005), joka kertoi Daredevilin naispäähenkilöstä Elektrasta. Johnsonin ura alkoi kuitenkin jo vuonna 1993 valmistuneen Äksyt vanhat herrat -komedian myötä. Donald Petrien ohjaaman elokuvan käsikirjoitus oli Johnsonin tekemä, ja hän sai korkean 300 000 dollarin palkkion jo esikoistyöstään. Kaksi vuotta myöhemmin elokuva sai jatko-osan, jonka Johnson myös kirjoitti. Molemmat keräsivät yli 70 miljoonaa dollaria lipputuloja. Johnsonin kolmas käsikirjoitus floppasi. Koulun kauhu (1998) keräsi vain muutaman miljoonan dollarin lipputulot, ja elokuvan pääosassa nähty Tom Arnold voitti huonoimman näyttelijän palkinnon. Johnsonin ensimmäinen ohjaustyö oli hänen kirjoittamansa Ystäväni Simon Birch (1998). Elokuva perustui John Irvingin romaaniin, ja jäi pari miljoonaa dollaria tappiolle. Siitä huolimatta Johnsonin käsikirjoitukset tekivät yhä kauppansa, ja Troy Millerin ohjauksessa valmistui samaisena vuonna kolmas Johnsonin elokuva. Elokuvan budjetti oli 85 miljoonaa dollaria, mutta tuloja kertyi vain 34 miljoonaa dollaria. Vuonna 2007 Johnson oli ajankohtainen kirjoittamansa ja ohjaamansa Ghost Rider – aaveajaja -elokuvan myötä. Trillerin pääosissa nähdään Nicolas Cage ja Eva Mendes, ja elokuvan budjetti oli noin 120 miljoonaa dollariia. ==Aiheesta muualla== * * Luokka:Yhdysvaltalaiset elokuvaohjaajat Luokka:Vuonna 1964 syntyneet Luokka:Elävät henkilöt
Satakunnan Työ

Satakunnan Työ oli Porissa ilmestyvä vasemmistoliittolainen verkkolehti, joka perustettiin sanomalehtenä vuonna 1946. Viimeinen paperilehti julkaistiin 31. joulukuuta 2015, jonka jälkeen Satakunnan Työ on ilmestynyt epäsäännöllisesti päivitettynä verkkolehtenä. 2018 mennessä myös verkkojulkaisun toiminta on päättynyt. Kolmipäiväisen lehden levikki oli vielä 1980-luvun alussa yli 16 000 kappaletta, mutta vuonna 2009 enää 2 680. == Historia == Satakunnan Työ sai alkunsa huhtikuussa 1945, jolloin perustettiin Hämeen ja Satakunnan Kustannus Oy Yhteistyö julkaisemaan Satakunnassa ja Pohjois-Hämeessä ilmestyviä kansandemokraattisia sanomalehtiä. Hämeen Yhteistyö alkoi ilmestymään jo vuoden 1946 alussa, kunnes saman vuoden syyskuusta lähtien julkaistiin molempien maakuntien yhteistä lehteä. Sen nimenä oli aluksi Hämeen Yhteistyö – Satakunnan Yhteistyö, joka vielä lokakuussa muutettiin muotoon Hämeen-Satakunnan Yhteistyö. Satakunnan Työ alkoi vihdoin ilmestymään itsenäisenä lehtenä vuoden 1947 alussa, jolloin lehteä julkaisi SKDL:n Satakunnan piirijärjestö ja myöhemmin Satakunnan Työ Oy. Lehti omisti yhdessä SKDL:n Satakunnan piirijärjestön kanssa kirjapainon Satakunnan Yhteisvoima Oy, joka toimi lehden toimituksen kanssa Karjarannan kaupunginosassa. Vuonna 2004 Satakunnan Työn julkaisijaksi vaihtui Kansan Uutiset Oy. Kolmipäiväinen lehti muuttui samalla viikkolehdeksi ja Kansan Uutiset avasi Poriin oman aluetoimituksen. Viimeiset vuotensa lehti ilmestyi Vasemmistoliiton myöntämän puoluelehtituen turvin. Kun tuki lakkautettiin vuoden 2016 alussa päätettiin myös Satakunnan Työ lakkauttaa. Samassa yhteydessä lehtituen menettivät myös Kansan Tahto sekä Ny Tid. Elokuussa 2015 Satakunnan Työn julkaisuoikeudet siirtyvät Satakunnan Vasemmistoliitolle. Julkaisuoikeuksia olisi itselleen halunnut myös Kansan Sivistystyön Liiton Porin opintojärjestö. Toimintaa jatkettiin verkkolehtenä, jonka tekemisessä on kuitenkin ollut ongelmia. Esimerkiksi syksyllä 2016 nettijulkaisu oli kokonaan suljettuna. == Päätoimittajat == *Unto Hartelin 1946–1948 *Juho Mäkelä 1949–1959 *Simo Elomaa 1959–1962 *Aarre Mäkelä 1962–1985 *Timo Pekkola 1985–1990 *Maija Pietilä 1990–1994 *Leila Broman 1994–2004 *Aimo Ruusunen 2004–2012 *Sirpa Koskinen 2012–2015 *Joni Kalliomäki 2016– == Lähteet == == Kirjallisuutta == * == Aiheesta muualla == * Pörssitieto: Satakunnan Yhteisvoima Oy Luokka:Suomalaiset sanomalehdet Luokka:Kansandemokraattiset lehdet Luokka:Porin media Luokka:Vasemmistoliitto
Hekatonkheires

Hekatonkheires (, ), "satakätiset" olivat kreikkalaisen mytologian taruolentoja. Ne kuuluivat gigantteihin eli muotopuoliin jättiläisiin. Hekatonkheires-veljeksiä oli kolme: Kottos, Gyges ja Briareos. Heillä kaikilla oli viisikymmentä päätä ja sata kättä. He taistelivat Zeuksen ja muiden kreikkalaisten jumalten puolella titaaneja vastaan. Taistelun lopuksi he heittivät kerralla kolmesataa kiveä titaanien vuorilinnoitukseen, jolloin titaanit antautuivat. Briareos lienee sama kuin Aigaion. == Lähteet == * Suuri Tarukirja. Koko Kansan Kirjakerho, 1983. Sivu 22 Luokka:Kreikkalainen mytologia Luokka:Jättiläiset
Raili Kahilainen

Raili Kahilainen (4. marraskuuta 1892 Helsinki - 12\. huhtikuuta 1957 Kokkola) oli suomalainen sanoittaja, laulaja ja laulunopettaja. Tunnetuimmat Kahilaisen suomennokset ovat kappaleisiin ”La Paloma” ja ”Palaja Sorrentoon”. Kahilainen muutti talvisodan alkuvaiheessa Kokkolaan, jossa hän oli pitkään laulunopettajana. == Aiheesta muualla == * * Kahilainen Populaarimusiikin museon tietokannassa * http://www.hypermedia.fi/VYS/Kahilainen.html Luokka:Suomalaiset laulajat Luokka:Suomalaiset sanoittajat Luokka:Vuonna 1892 syntyneet Luokka:Vuonna 1957 kuolleet
Ek Zuban

Ek Zuban on riippumaton pohjoisenglantilainen Middlesbroughissa sijaitseva runokustantamo, jota johtavat runoilijat Andy Willoughby ja Bob Beagrie. Se julkaisee kolme kertaa vuosittain ilmestyvää KENAZ-aikakauslehteä ja nykyrunoutta Koillis-Englannista ja Etelä-Suomesta kaksikielisinä julkaisuina. Se järjestää myös Poetry Slam - runonluentatilaisuuksia sekä kirjoittajakoulutusta. Suomen ja Pohjois-Englannin välistä kulttuurivaihtoa ovat tukeneet mm Taiteen keskustoimikunta, Turun kaupungin kulttuurilautakunta, Savukeidas -kustantamo, Arts Council North East England ja Cleveland Arts. Kustantamon nimi Ek Zuban tulee urdun kielestä. Suomeksi Ek Zuban on "Yksi Ääni". == Runoantologiat == * The Flesh of the Bear - Karhun liha" The Baltic Exchange Project. Bilingual Anthology. Poems from North East England & South West Finland. 2004. ISBN 0-9547487-0-0. == Kaksikieliset, suomen- ja englanninkieliset runoteokset == * Jenni Haukio & Kate Fox: We are not stone. 2007. * Riina Katajavuori & Andy Willoughby: Peripheries - Periferioita. 2007. * Bob Beagrie & Kalle Niinikangas: Perkele. 2006. Käänt. Kalle Niinikangas, Andy Willoughby, Bob Beagrie, Tapani Kinnunen, Leena Routti. ISBN 0-95747487-5-1 * Esa Hirvonen & Jo Colley: Pökerryksissä - Punch Drunk. 2005. Käänt. Andy Willoughby, Bob Beagrie, Tapani Kinnunen, Leena Routti. ISBN 0-9547487-3-5. * Angela Readman & Tapani Kinnunen: Hard core. 2006. Käänt. Kalle Niinikangas, Tapani Kinnunen, Riikka Järvinen, Leena Routti, Bob Beagrie, Andy Willoughby. ISBN 0954748743. ==Lähteet== *Kustantamon kotisivut Luokka:Brittiläiset kirjankustantamot
Mats Jansson

Mats Jansson (s. 17. joulukuuta 1951 Kolsva, Ruotsi) on ruotsalainen liikemies, joka toimi SAS-lentoyhtiön konsernijohtajana 2007–2010. Jansson on opiskellut yliopistossa, mutta ei ole suorittanut loppututkintoa. Hänen aiempia työnantajiaan ovat ICA 1973–1994, Catena/Bilia 1994–1999, Fazer Group, jossa hän oli toimitusjohtaja 1999–2000, Axfood 2000–2005 ja Axel Johnsson Ab 2005–2006. Janssonin aikana SAS:in tulos oli rankasti tappiollinen ja yhtiö joutui tekemään rajuja leikkauksia. Janssonin lähti SAS:sta syksyllä 2010.Helsingin Sanomat 10.8.2010. SAS:n toimitusjohtaja jättää yhtiön. viitattu 10.8.2010. Hänen perheeseensä kuuluu vaimo ja neljä lasta. ==Lähteet== * ===Viitteet=== Luokka:Ruotsalaiset yritysjohtajat Luokka:Vuonna 1951 syntyneet Luokka:Elävät henkilöt
Jane Birkin

Jane Birkin (14. joulukuuta 1946 Lontoo – 16. heinäkuuta 2023https://www.iltalehti.fi/viihdeuutiset/a/c11d9387-c7f9-423d-96c4-941e8b6def11) oli englantilainen näyttelijä ja laulaja. Birkin nousi julkisuuteen 1960-luvun svengaavassa Lontoossa esiintyessään Michelangelo Antonionin kohua herättäneessä elokuvassa Blow-Up – erään suudelman jälkeen 1967. Hän näytteli muun muassa Jacques Rivetten, Agnès Vardan ja Jacques Doillonin ohjaamissa elokuvissa. Tosielämässäkin parin muodostanut kaksikko, lapsenääniseksi tyyli- ikoniksi noussut Birkin ja Serge Gainsbourg, levytti vuonna 1969 Gainsbourgin säveltämän laulun ”Je t'aime... moi non plus”, joka aiheutti skandaalin seksuaalisella suorasukaisuudellaan. Kappaleen radioesittäminen kiellettiin muun muassa Italiassa, Ruotsissa ja Espanjassa, ja siitä tuli kaupallinen menestys.Uusitorppa, Harri: Birkin-bagiin mahtuu koko elämä. Helsingin Sanomat 2.11.2011, s. C 2. Birkinin myöhempi musiikkituotanto ei yltänyt aiemman kaltaiseen suosioon. Birkin levytti kuitenkin tasaisin väliajoin uusia albumeita ja 2000-luvulla hän sävelsi albumin ja ohjannut elokuvan. Birkin näytteli lukuisissa elokuvissa ja häntä on pidetty ilmaisukykyisenä näyttelijänä. Hänen filmidebyyttinsä oli 19-vuotiaana tehty rooli filmissä Temppu - ja miten se tehdään (The Knack...and How to Get It, 1965). Tunnetuimpia hänen elokuviaan ovat Jacques Doillonin La fille prodigue (1981) ja La pirate (1984) sekä Bertrand Tavernierin Daddy Nostalgie (1990). Hänet nähtiin myös Agatha Christien romaaneihin perustuvissa elokuvissa Rikos auringon alla (1982) ja Kuolema Niilillä (1978).Porträt der Schauspielerin Jane Birkin. Viitattu 11.4.2018. Parhaan naispääosan palkinnon hän sai elokuvista Dust (1985, palkittu Venetsian elokuvajuhlilla 1985) ja Whoever Was Using This Bed (2016, palkittu Chicagon elokuvajuhlilla 2017). Lisäksi oli useita palkintoehdokkuuksia. ==Diskografia== ===Studioalbumit=== * 1969 – Je t’aime... moi non plus (Serge Gainsbourgin kanssa) * 1973 – Di doo dah * 1975 – Lolita go home * 1978 – Ex fan des sixties * 1983 – Baby alone in Babylone * 1987 – Lost song * 1990 – Amours des feintes * 1996 – Versions Jane * 1999 – À la légère * 2004 – Rendez-Vous * 2006 – Fictions * 2008 – Enfants d’Hiver * 2017 – Birkin/Gainsbourg: Symphonique ===Livealbumit=== * 1987 – Jane Birkin au Bataclan * 1992 – Integral au Casino de Paris * 1996 – Integral a l’Olympia * 2002 – Arabesque * 2009 – Au palace (live) * 2012 – Jane Birkin sings Serge Gainsbourg via japan == Lähteet == ==Aiheesta muualla== * www.janebirkin.net * Luokka:Englantilaiset laulajat Luokka:Englantilaiset näyttelijät Luokka:Vuonna 1946 syntyneet Luokka:Vuonna 2023 kuolleet
Steve Forbes

Malcolm Stevenson Forbes, Jr. (s. 18. heinäkuuta 1947 Morristown, New Jersey) on yhdysvaltalainen talousjohtaja ja toimittaja. Hän on sukunsa omistaman Forbes-lehden päätoimittaja ja sitä kustantavan yhtiön pääjohtaja. Lehti on yksi Yhdysvaltojen tärkeimmistä talousjulkaisuista, ja ilmestyy kahdeksalla kielellä. Forbes pyrkii toimimaan myös yhteiskunnallisena vaikuttajana. Hän on esiintynyt televisiossa ja kirjoittanut kiroja, pääkirjoituksia ja kolumneja. Vuosina 1996 ja 2000 hän pyrki republikaanisen puolueen presidenttiehdokkaaksi. Hän on lahjoittanut poliittiseen kampanjointiin yli seitsemän miljoonaa dollaria. == Teokset == * * * * * == Lähteet == == Aiheesta muualla == Luokka:Forbes Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1947 syntyneet Luokka:Elävät henkilöt
Littoistenjärvi

Littoistenjärvi () on järvi Littoisten kylässä Kaarinan ja Liedon kuntien rajalla. Järvi on pinta-alaltaan 147,5 hehtaaria. Littoistenjärven keskisyvyys on noin kaksi metriä ja se on enimmillään kolme metriä syvä. Rantaviivaa järvellä on noin kuusi kilometriä. Vettä altaassa on noin 3 250 000 kuutiometriä. Järvessä on kaksi pientä saarta ja luoto. Littoistenjärven rannat ovat Kaarinan puolella asemakaavoitettua pientaloaluetta, kun taas Liedon puolella on metsäistä. Moottoriliikenne järvellä on kielletty kaikkina vuodenaikoina.http://www.ts.fi/arkisto/haku.aspx?ts=1,0,0,0:0:361126,0 Littoistenjärvi kärsii tyypillisistä liiallisen ravinnesaannin aiheuttamista ongelmista, joista pahimpia ovat syanobakteerien (sinilevä) massaesiintymät kesäkuukausina, uppokasvien kuten vesiruton liiallinen kasvuhttp://www.ts.fi/arkisto/haku.aspx?ts=1,0,0,0:0:13729,0 ja jäänalaiset happikadot talvikuukausina. Ongelmat ovat vähentäneet alueen virkistyskäyttöä. Littoistenjärveltä on myös löydetty ensimmäistä kertaa Suomessa haitallista tulokaslajia, lammikkia. Littoistenjärvellä on suoritettu hoitokalastusta vuodesta 2006.http://www.ts.fi/arkisto/haku.aspx?ts=1,0,0,0:0:537555,0 Vuonna 2016 Littoistenjärveä pitkään tutkinut Jouko Sarvala suositti hoitotoimenpiteeksi kemiallista saostusta. Keväällä 2017 järveen päästettiin polyalumiinikloridia fosforin saostamiseksi, ja ainakin alkuvaiheessa vesi on näyttänyt tavallista kirkkaammalta. Kemiallisen saostuksen seurauksena järvestä nostettiin viisi tonnia kuollutta kalaa, enimmäkseen lahnaa.http://www.hs.fi/kotimaa/art-2000005384886.html Kemiallinen ratkaisu tiedettiin väliaikaiseksi, ja vuoden 2024 heinäkuussa järven tilan kerrottin jälleen heikentyneen sinilevän ja kasvillisuuden tultua takaisin. ==Lähteet== *Kaarinan kaupunki: Littoistenjärvi (arkistoitu sivu) ===Viitteet=== ==Aiheesta muualla== * Littoistenjärven ekologisen tilan kehitys ja hoitovaihtoehdot Jouko Sarvala, 2005 *Kartta järvestä * Littoistenjärvi * Littoinen verkatehtaan mainos Littoistenjärven veden pehmeydestä thumb|250px|left|Järven rannalla sijaitseva verkatehtaan kellotorni Luokka:Kaarinan järvet Luokka:Varsinais-Suomen järvet Luokka:Littoinen Luokka:Liedon luonto
Uudelleenfilmatisointi

Uudelleenfilmatisointi tarkoittaa uudempaa versiota aikaisemmin julkaistusta elokuvasta. Videopelien uusintaversio on vastaava käsite. Se on yleistynyt myös elokuvakäytössä samalla kun kaikki filmi-sanaan perustuvat elokuvatermit ovat alkaneet digitaalisuuden myötä vanhentua. == Yhdysvaltalaisia uudelleenfilmatisointeja == * Tri Jekyll & Mr Hyde (1941) * Mies joka tiesi liikaa (1956) * Ben-Hur (1959) * Etusivu uusiks’ (1974) * Kissaihmiset (1982) * Polte veressä (1983) * Kärpänen (1986) * Valuva kuolema (1988) * Cape Fear (1991) * Pelon hetket (1993) * 101 dalmatialaista (1996) * Flubber – maailman mahtavin mönjä (1997) * Stephen Kingin Hohto (1997) * Psycho (1998) * Muumio (1999) * Pahuuden kartano (1999) * Puhallettu 60 sekunnissa (2000) * Viimeisellä rannalla (2000) * Apinoiden planeetta (2001) * Ocean’s Eleven (2001) * Vanilla Sky (2001) * Aikakone (2002) * Ring (2002) * Solaris (2002) * The Italian Job (2003) * Texasin moottorisahamurhat (2003) * Ladykillers (2004) * 2001 Maniacs (2005) * The Amityville Horror (2005) * House of Wax (2005) * Hyökkäys poliisiasemalle 13 (2005) * King Kong (2005) * Usva (2005) * The Hills Have Eyes (2006) * The Wicker Man (2006) * The Omen (2006) * Poseidon (2006) * Halloween (2007) * Klo 15:10 lähtö Yumaan (2007) * Liftari (2007) * Bangkok Dangerous (2008) * Friday the 13th (2009) * Kaappaus metrossa – Pelham 1 2 3 (2009) * My Bloody Valentine (2009) * Fame (2009) * Viimeinen talo vasemmalla (2009) * The Crazies (2010) * Painajainen Elm Streetillä (2010) * Titaanien taistelu (2010) * Karate Kid (2010) * Footloose (2011) == Lähteet == == Kirjallisuutta == * Luokka:Elokuvaan liittyvät käsitteet Luokka:Videopelikäsitteet *
Remake

Remake on suomalainen yritys, joka kuuluu niin sanottuun yhteiskunnalliseen yritystoimintaan. Yritys hyödyntää kierrätystekstiilejä ja tekee niistä asiakkaan toiveiden mukaisia tuotteita. Yrityksen ovat perustaneet Mirjami Malleus ja Pia Leikas. == Lähteet == == Aiheesta muualla == * Yrityksen sivusto. * Artikkeli Voi hyvin -lehdessä Luokka:Suomalaiset yritykset
Kašmirin kieli

Kašmirin kieli eli kašmiri (arabialaisin kirjaimin , devanagarilla ) on indoiranilaiseen kieliperheeseen kuuluva kieli, jota puhutaan lähinnä Kashmirissa. Sillä on noin 5 580 830 puhujaa. Kašmiria kirjoitettiin aiemmin sarada-kirjaimistolla mutta nykyään joko hieman muokatuilla arabialaisilla tai devanagari-aakkosilla. Varhaisimmat tunnetut kašmirinkieliset kirjoitukset ovat säilyneet 1300-luvulla eläneeltä runoilijalta Lalleshwarilta. Kašmirin läheisiä sukulaiskieliä ovat mm. khah ja brokskat. Kielen katsotaan olevan elinvoimainen. Kašmirilla katsotaan olevan kuusi päämurretta. Kielellä on virallisen kielen asema Intiassa, Jammun ja Kashmirin osavaltiossa. == Fonologia == === Konsonantit === Bilabiaali Dentaali Retrofleksi Palataali Velaari Glottaali Nasaali m n Klusiili Norm. b d ɖ g Asp. pʰ tʰ ʈʰ kʰ Affrikaatta Norm. ts dʒ Asp. tsʰ tʃʰ Frikatiivi z ʃ h Lateraali l Tremulantti r Puolivokaali w j Lähde: === Vokaalit === Etinen Keskinen Takainen Suppea i ɨ u Puolisuppea e ə o Avoin a ɔ Kaikki vokaalit, paitsi [ɔ], voivat esiintyä myös pitkinä. Lähde: == Sanasto ja kielioppi == Kašmirin puhujien keskuudessa näiden uskonnolla on vaikutusta puhujien murteeseen sanaston kohdalla: muslimien puhumassa kašmirissa on enemmän persiasta ja arabiasta tulleita lainasanoja kun taas hindujen puhumassa kašmirissa lainasanoja on tullut enemmän sanskritista. ==Lähteet== ==Aiheesta muualla== *Johdatus kašmirin kieleen *Maailman ainoa kašmirinkielinen verkkolehti Luokka:Dardilaiset kielet Luokka:Intian kielet
Savumerkki

Savumerkit ovat nuotion avulla lähtetettyjä savupilviä, joilla välitetään viestejä. Savumerkkejä käyttivät etenkin intiaanit ja kiinalaiset. Savumerkin lähettämistä varten sytytetään nuotio, näkyvyyden vuoksi usein jonnekin korkealle paikalle. Nuotioon lisätään ruohoa, vihreitä keppejä ja oksia, joiden avulla synnytetään paksu ja valkoinen savu. Kun nuotio peitetään märällä huovalla, savun tulo katkeaa, ja kun huopa nostetaan pois, nuotiosta lähtee savupilvi taivaalle.How do you send a smoke signal? 2, Charles W. Bryant, How Stuff Works Pitkien matkojen yli viestittelyyn tehtiin nuotioiden ketjuja. Savumerkeillä intiaanit viestittivät esimerkiksi vihollisen läheisyydestä, sairastumisista leirissä, lisäjoukkojen pyynnöistä tai taistelujen lopputuloksista. Koska myös vihollinen saattoi nähdä savumerkit, jokaisella heimolla oli omat koodinsa, minkä ansiosta vain lähettäjä ja tarkoitettu vastaanottaja pystyivät tulkitsemaan viestit.How do you send a smoke signal? 1, Charles W. Bryant, How Stuff Works Apasseilla yksi merkki oli usein huomiomerkki ja kehotus odottaa lisää merkkejä. Kaksi merkkiä tarkoitti että kaikki oli hyvin ja että leiri oli turvassa. Kolme merkkiä oli hälytys, ja jatkuvat pitkät savupylväät olivat avunpyyntö. Kiinalaiset sotilaat viestittelivät savumerkkien avulla Kiinan muurin vartiotornien välillä. Viesti saatiin välitettyä 500 kilometrin päähän muutamassa tunnissa. Vatikaanissa valkoisella savumerkillä on ilmaistu uuden paavin valinta. ==Lähteet== ==Aiheesta muualla== * Inquiry Netin savumerkkejä käsittelevä sivu Luokka:Tietoliikenne
Oz

Oz tarkoittaa seuraavia: * Oz, L. Frank Baumin kirjoittama lastenkirjasarja * Ihmemaa Oz, Baumin kirjasarjan ensimmäisen osan ja joidenkin sen sovitusten nimi * Ihmemaa Oz (vuoden 1939 elokuva), yhdysvaltalainen elokuva vuodelta 1939 * Oz – ihmeiden maailma, yhdysvaltalainen elokuva vuodelta 1985 * Kylmä rinki (engl. Oz), yhdysvaltalainen televisiosarja * Taikuri Oz, yhdysvaltalainen musikaalielokuva * Mahtava Oz, Disneyn fantasiaelokuva vuodelta 2013 * Oz, Australian lempinimi * Oz, kunta Isèren departementissa Ranskassa * Oz (lehti), australialainen huumorilehti * Oz (yhtye), suomalainen heavy metal -yhtye * -OZ-, japanilainen visual kei -yhtye * * unssi, oz., painomitta * Oz-nimisiä henkilöitä: ** Amos Oz (1939 – 2018), israelilainen kirjailija ja kirjallisuuden professori ** Frank Oz, oik. Richard Frank Oznowicz (s. 1944), yhdysvaltalainen elokuvaohjaaja, näyttelijä ja nukketeatterin esittäjä ** Mehmet Oz (s. 1960), turkkilais-yhdysvaltalainen televisiolääkäri ja republikaanipoliitikko ** Oz Fox, oik. Richard Alfonso Martinez (s. 1961), yhdysvaltalainen kitaristi * OZ Group - italialainen henkilöautojen ja moottoripyörien vanteiden valmistaja.
Kaomoji

Kaomoji () tulee sanoista kao (kasvot) ja moji (kirjain). Kaomojit ovat japanilaisia hymiöitä. Niitä käytetään muun muassa pikaviestintäsovelluksissa ja sosiaalisessa mediassa. Animoitu GIF-muotoinen kaomoji tunnetaan nimellä kaoani. Esimerkkejä kaomojeista: `(^.^)/` tervehdys `(>_<)` `(n_n)` `(u_u)` `(x_x)` == Aiheesta muualla == * http://www.anikaos.com/ * http://digilander.libero.it/cinziaslittleworld/kaoani.htm * https://www.text- emoji.com/ Luokka:Pikaviestintä Luokka:Merkit Luokka:Japaninkieliset sanat ja sanonnat
Songs of Grief and Solitude

__NOTOC__ Songs of Grief and Solitude on ukrainalaisen black metal -yhtyeen Drudkhin viides studioalbumi, joka julkaistiin 19. lokakuuta 2006. Levy on yhtyeen erikoisin sen sisältäessä pelkästään akustisia folk-lauluja. Levy julkaistiin Supernal Musicin kautta kuin kaikki aikaisemmatkin levyt. Vaikkei albumi black metallia (tai mitään metallia ylipäätänsä) olekaan, on vuonna 2007 julkaistava River of Tears perinteisempi Drudkh-julkaisu, joka sisältää black metallia. == Kappaleet == # # # # # # # == Kokoonpano == * Roman Sajenko * Thurios * Juri Sinitski == Arvostelut == * Imperiumi: 5½/10 == Lähteet == == Aiheesta muualla == * * Luokka:Vuoden 2006 albumit Luokka:Drudkhin albumit
Reijo Kallio

Reijo Kallio -nimisiä henkilöitä ovat: * Reijo Kallio (1933–2018), iskelmälaulaja * Reijo Kallio (s. 1951), SDP:n ent. kansanedustaja ja maakuntaneuvos
Messukylän rautatieasema

Messukylä (, ratakm 191+290) on entinen liikennepaikka Tampereella Tampereen ja Oriveden välisellä radalla. Liikennepaikka perustettiin 1900-luvun alussa Kyläojan pysäkkinä. Pysäkin nimi muuttui myöhemmin Messukyläksi ja se ylennettiin asemaksi, koska entisen Messukylän kunnan hallinto- ja palvelukeskus sijaitsi kirkon seudulla. Messukylä liitettiin Tampereen kaupunkiin vuoden 1947 alussa ja vanhan kuntakeskuksen merkitys väheni uusien itäisten esikaupunkien valmistuessa. Arkkitehti Bruno Granholmin suunnittelema vanha pysäkki-/asemarakennus Ristinarkuntien sillan kupeesta purettiin, kun uusi asemarakennus valmistui Jankaan kaavoitetun, mutta 1990-luvulle asti toteutumattoman lähiön kupeeseen. Aseman henkilöliikenne päättyi 29.5.1988. Tavaraliikenteen käytössä Messukylä palveli lakkauttamiseensa asti. Messukylän asemalla oli pistoraiteet Rautasoinin romuttamoa ja Tampellan tehdasta varten. Messukylän uudempi, vaaleanpunainen asemarakennus oli käytössä vuodesta 1956 vuoteen 2004, jolloin se purettiin tarpeettomana. Liikennepaikka oli jo lakkautettu 2000 rataosan perusparannuksen myötä vähäisen käytön vuoksi, jolloin myös Vehmaisten, Kangasalan, Suinulan ja Siitaman liikennepaikat lakkautettiin. Pistoraide romuttamolle poistettiin käytöstä vuonna 1998. Vuonna 2022 esitellyissä suunnitelmissa on, että Messukylän, Amurin, Epilän ja Ylöjärven seisakkeet otettaisiin uudestaan käyttöön. ==Lähteet== * Jussi Iltanen: Radan varrella: Suomen rautatieliikennepaikat (2. painos), s. 173. Helsinki: Karttakeskus, 2010. ===Viitteet=== ==Aiheesta muualla== *Kuvia Vaunut.org -sivustolla Luokka:Tampereen rautatieliikennepaikat Luokka:Pirkanmaan lakkautetut rautatieliikennepaikat Rautatieasema Luokka:Bruno Granholmin suunnittelemat rakennukset
Reijo Kallio (laulaja)

Reijo Raikas Kallio (27. joulukuuta 1933 Helsinki – 18. kesäkuuta 2018 Espoo) oli suomalainen iskelmälaulaja. Kallion uran suurimmat hitit olivat vuosina 1979 ja 1980 levytetyt ”Yksinäinen” ja ”Viikonloppuisä”. Lapsuutensa ja nuoruutensa Kallio vietti Helsingin Oulunkylässä.Peter von Bagh ja Ilpo Hakasalo: Iskelmän kultainen kirja, s. 507–508. Helsinki: Otava, 1986. ISBN 951-1-08913-7. Hän oli 1950-luvun alkupuolella, ennen laulajauraansa Elannon konepajalla jääkoneasentajaoppilaana. Hän aloitti solistiuransa jo 1950-luvun lopulla ja julkaisi ensilevynsä Kultasydän vuonna 1955. Muun muassa Veikko Huuskosen ja Paavo Tiusasen orkestereiden laulusolistina ja basistina ollut Kallio jatkoi keikkailua aina vuoteen 1967, jolloin hän keskittyi työhönsä autokoulunopettajana. Paluu musiikkiin tapahtui 1970-luvun puolenvälin jälkeen. Kallion levytykset vuosina 1979-1983 saavuttivat kaikkiaan neljä platina- ja kuusi kultalevyä. Albumia Yksinäinen on myyty yli 86 000 kappaletta ja Viikonloppuisää 75 000 kappaletta. Molemmat levyt ovatkin sadan myydyimmän suomalaisen albumin joukossa. "Yksinäinen"-kappaleen ja -albumin menestyksen myötä Kallio otti aikuisten tanssimusiikin johtavan laulusolistin paikan Erkki Junkkariselta, jonka Ruusuja hopeamaljassa -albumista lähtenyt suosio oli tuolloin hiipumassa. 1980-luvun puolenvälin jälkeen Kallio vähensi terveydellisistä syistä esiintymisiään tuntuvasti ja lopetti keikkailun kokonaan vuonna 2009. Hän vietti eläkepäiviään Espoon Matinkylässä. Hän oli naimisissa Inkeri Kallion kanssa, jonka oli tavannut tanssiravintolakeikalla vuonna 1959. Heillä on kaksi poikaa, Pekka ja Pasi, joka on myös muusikko. ==Diskografia== * Yksinäinen (1979, CBS) kultalevy, timanttilevy * Viikonloppuisä (1980, CBS) kultalevy, timanttilevy * Kuin tuhka tuuleen (1982, CBS) kultalevy, timanttilevy * Minä toivon (1982, CBS) kultalevy * Kohtalotoverit (1983, CBS) kultalevy * Sydämeni ääni (1984, CBS) * Jos tämän laulun kuulet (1986, CBS) * Kadun sävel (1987, Gold Disc) * Sateenkaari sydämessä (1990, Polarvox) * Kaksi klassikkoa Reijo Kallio (1994) * Niin tuuli kulkee (1999) * Kyyneleet (2001) kultalevy, platinalevy ==Lähteet== ==Aiheesta muualla== * Kallio Populaarimusiikin museon tietokannassa * Reijo Kallion muistokirjoitus Helsingin Sanomissa Luokka:Suomalaiset iskelmälaulajat Luokka:Vuonna 1933 syntyneet Luokka:Vuonna 2018 kuolleet
Michael Donovan

Michael David Donovan (s. 1954) on kanadalainen ääninäyttelijä, joka on ääninäytellyt useissa televisio-ohjelmissa ja dubannut animea. Hän on tunnetuin rooleistaan ReBootissa, mutta Donovan on ollut äänenä myös muun muassa Sapelihampaalle, Carnagelle sekä Ryoga Hibikille. Lisäksi hän on toiminut ääniohjaajana muun muassa He-Manissä. ==Roolit== * Coconut Fred's Fruit Salad Island - Mr. Greenrind, others * Hulk - Harmaa Hulk * Tom & Jerry - Spike * Spider-Man Unlimited - Carnage * X-Men: Evolution - Sapelihammas * Mega Man - Ring Man * Magian Mestari - Ässä Cooper, DJ Mikkas * Mucha Lucha – Megawatt * Street Fighter - Guile, Zangief * Kapteeni N - Eggplant Wizard * Inuyasha - Suikotsu * Teräsmies - sivuäänet * Super He-Man - kenraali Nifel * He-Man – kuningas Randor, Count Marzo ==Aiheesta muualla== * Luokka:Kanadalaiset ääninäyttelijät Luokka:Ääniohjaajat Luokka:Vuonna 1954 syntyneet Luokka:Elävät henkilöt